**GRAD NOVSKA**

**OBRAZLOŽENJE POSEBNOG DIJELA TREĆIH IZMJENA I DOPUNA PRORAČUNA ZA 2017. GODINU**

|  |
| --- |
| Novska, prosinac 2017. godine |

|  |
| --- |
| Novska, prosinac 2017. godine |

**1. Razdjel 001 STRUČNA SLUŽBA ZA POSLOVE GRADSKOG VIJEĆA I GRADOČALENIKA**

**1.1. Program 1001 JAVNA UPRAVA I ADMINISTRACIJA**

Trećim Izmjenama i dopunama Proračuna Grada Novske ukupna sredstva za poslove koje obavlja Stručna služba za poslove Gradskog vijeća i Gradonačelnika smanjuju se za iznos od 1.740,00 kn i iznose 4.859.917,00 kn.

**1.1.1. Aktivnost 1001 A100001 Rashodi za zaposlene**

Aktivnost rashoda za zaposlene trećim Izmjenama i dopunama Proračuna smanjuje se za 14.900,00 kn te iznosi 2.109.861,00 kn. Sukladno dosadašnjoj realizaciji, smanjuju se planirani rashodi plaća za redovan rad za 15.000,00 kn uz istovremeno povećanje ostalih rashoda za zaposlene za 100,00 kn.

**1.1.2. Aktivnost 1001 A100002 Materijalno-financijski rashodi**

Aktivnost materijalno-financijskih rashoda ovim Izmjenama i dopunama Proračuna je povećana za 91.160,00 kn te je planirana u iznosu od 1.076.350,00 kn.

Zbog usklađivanja planiranih iznosa i dosadašnje realizacije rashoda te zbog osiguravanja dostatnih sredstava do kraja tekuće proračunske godine, povećavaju se rashodi za službena putovanja za 2.000,00 kn, rashodi za nabavu stručne literature i časopisa za 2.000,00 kn, sitni inventar za 1.160,00 kn, rashodi za reprezentaciju za 65.000,00 kn, nabava cvijeća i aranžmana te ostali nespomenuti rashodi poslovanja za 22.000,00 kn uz smanjenje rashoda za zatezne kamate za 1.000,00 kn.

**1.1.3. Aktivnost 1001 A100003 Savjet mladih**

Rashodi planirani za Savjet mladih u iznosu od 15.000,00 kn smanjuju se za 13.000,00 radi usklađenja s realizacijom.

**1.1.4. Tekući projekt 1001 T100002 Naknade za rad predstavničkih tijela, povjerenstava, odbora**

Sredstva planirana za isplatu naknada za rad predsjednika mjesnih odbora smanjuju se za 28.000,00 kn, a sredstva za isplatu naknade za rad predstavničkog i izvršnog tijela smanjuju se za iznos od 40.000,00 radi usklađenja s realizacijom.

**1.1.5. Tekući projekt 1001 T100006 Promicanje Grada u sredstvima javnog informiranja**

Sredstva za ovaj tekući projekt se povećavaju za radijsko promicanje Grada za 3.000,00 kn.

**1.2. MJESNA SAMOUPRAVA**

Proračunska sredstva planirana za rad mjesne samouprave, za elementarno funkcioniranje, povećavaju se za iznos od 7.182,00 kn i ukupno iznose 81.842,00 kn.

U mjesnom odboru Borovac ukidaju se planirane stavke za nabavu sitnog inventara u iznosu od 500,00 kn i nabavu opreme u iznosu od 1.500,00 kn, dok se istovremeno povećavaju ostali nespomenuti rashodi poslovanja za 2.000,00 kn.

Radi usklađenja planiranih i realiziranih iznosa, rashodi predviđeni za obilježavanje blagdana sv. Mihovila u mjesnom odboru Bročice povećavaju se za 1.500,00 kn.

Za potrebe mjesnog odbora Kozarice planira se nova stavka rashoda za nabavu peći za grijanje u iznosu od 3.600,00 kn.

U mjesnom odboru Nova Subocka ostali nespomenuti rashodi poslovanja umanjuju se za 1.518,00 kn, a planira se nova stavka rashoda za nabavu nefinancijske imovine (plinske peći) u iznosu od 3.600,00 kn.

**2. Razdjel 002 UPRAVNI ODJEL ZA DRUŠTVENE DJELATNOSTI, PRAVNE**

**POSLOVE I JAVNU NABAVU**

Trećim Izmjenama i dopunama Proračuna Grada Novske za 2017. godinu povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **20.388.199,00 kn**, za ukupno 9 (devet) različitih programa koji su obuhvaćeni Financijskim planom rashoda Upravnog odjela, a koje provode 3 (tri) službenika. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **193.737,00 kn** ili **0,96 %**.

*/Tabelarni prikaz programa i iznosa sredstava kojima će se financirati programi Upravnog odjela za društvene djelatnosti, pravne poslove i javnu nabavu prema Prijedlogu 3. Izmjena i dopuna proračuna Grada Novske za 2017. godinu/*

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2017.** | **Naziv programa** | **Proračun za 2017. godinu** | **3. Izmjene i dopune Proračuna za 2017. godinu** | **Iznos povećanja ili smanjenja proračuna** |
| 1. | 1001 | Javna uprava i administracija | 681.167,00 | 707.167,00 | 26.000,00 |
| 2. | 1011 | Razvoj civilnog društva | 916.673,00 | 916.673,00 | 0,00 |
| 3. | 1012 | Javne potrebe u kulturi | 2.519.843,00 | 2.453.732,00 | -66.111,00 |
| 4. | 1013 | Sufinanciranje obrazovanja | 3.556.197,00 | 3.662.597,00 | 106.400,00 |
| 5. | 1014 | Predškolski odgoj | 8.088.656,00 | 8.415.604,00 | 326.948,00 |
| 6. | 1015 | Poticanje demografskog rasta | 600.000,00 | 500.000,00 | -100.000,00 |
| 7. | 1017 | Socijalna skrb | 1.440.000,00 | 1.287.500,00 | -152.500,00 |
| 8. | 1018 | Razvoj sporta i rekreacije | 1.838.617,00 | 1.855.617,00 | 17.000,00 |
| 9. | 1019 | Poticanja razvoja turizma | 553.300,00 | 589.300,00 | 36.000,00 |
|  | **9 programa** | **Ukupno** | **20.194.453,00** | **20.388.190,00** | **193.737,00** |

**2.1. Program 1001 JAVNA UPRAVA I ADMINISTRACIJA**

**2.1.1. Aktivnost 1001 A100002 Materijalno – financijski rashodi**

Sredstva za financiranje aktivnosti materijalno-financijskih rashoda povećavaju se na iznos od 230.500,00 kn. Sredstva za financiranje ove aktivnosti povećavaju se za iznos od 26.000,00 kn, i to za troškove sudskih postupaka i upravnih sporova (radi plaćanja naknade štete po presudi radi prometne nezgode u kojoj su HŽ Infrastruktura d.o.o., kao 1. tuženik, i Grad Novska, kao 2. tuženik, proglašeni solidarno odgovornim za nesreću na željezničkom prijelazu te radi zaključenje sudske nagodbe u sudskom postupku za naknadu štete iz prometne nezgode). Istovremeno se umanjuju sredstva za stručno usavršavanje zaposlenika i zatezne kamate.

**2.2. Program 1012 JAVNE POTREBE U KULTURI**

**2.2.1. Aktivnost 1012 A100001 Rashodi za zaposlene u Pučkom otvorenom učilištu Novska i Gradskoj knjižici i čitaonici „Ante Jagar“ Novska**

Sredstva za financiranje aktivnosti *Rashodi za zaposlene* u Pučkom otvorenom učilištu Novska te u Gradskoj knjižnici i čitaonici „Ante Jagar“ Novska umanjuju se na iznos od 880.322,00 kn. Sredstva za financiranje ove aktivnosti umanjuju se za iznos od 69.111,00 kn za rashode za zaposlene u Gradskoj knjižnici i čitaonici „Ante Jagar“ Novska, budući da ustanovi nije odobren projekt zapošljavanja radnika na javnim radovima preko Hrvatskog zavoda za zapošljavanje.

**2.2.2. Aktivnost 1012 A100002 Materijalno – financijski rashodi u Pučkom otvorenom učilištu Novska i Gradskoj knjižnici i čitaonici „Ante Jagar“ Novska**

Sredstva za financiranje aktivnosti *Materijalno-financijski rashodi* u Pučkom otvorenom učilištu i Gradskoj knjižnici i čitaonici „Ante Jagar“ Novska povećavaju se na iznos od 763.596,00 kn.

Sredstva za financiranje ove aktivnosti povećavaju se ukupno za iznos od 2.000,00 kn. U Pučkom otvorenom učilištu Novska povećavaju se sredstva u iznosu od 5.000,00 kn na poziciji kino projekcija, a u Gradskoj knjižnici i čitaonici „Ante Jagar“ Novska sredstva se umanjuju za 3.000,00 kn, i to na poziciji rashoda za energiju, naknada za prijevoz zaposlenika te za naknade troškova zaposlenicima u javnim radovima.

**2.2.3.** **Tekući projekt 1012 T100004 Nabava opreme u Gradskoj knjižnici i čitaonici „Ante Jagar“ Novska**

Tekući projekt *Nabava opreme* u Gradskoj knjižnici i čitaonici „Ante Jagar“ Novska povećava se na iznos od 146.514,00 kn. Sredstva za financiranje ovog tekućeg projekta povećavaju se za iznos od dodatnih 1.000,00 kn, i to za nabavu knjiga do kraja 2017. godine.

**2.3. Program 1013 SUFINANCIRANJE OBRAZOVANJA**

**2.3.1. Aktivnost 1013 A100003 Stipendije**

Sredstva za financiranje aktivnosti *Stipendije* umanjuju se na iznos od 1.500.000,00 kn. Sredstva za financiranje ove aktivnosti umanjuju se na iznos od 100.000,00 kn jer je točnim izračunom, nakon Javnog poziva za dodjelu stipendija za školsku/studentsku godinu 2017./2018., utvrđeno da će novi planirani iznos biti dovoljan za podmirenje isplata učeničkih i studentskih stipendija do kraja godine.

**2.3.2. Tekući projekt 1013 T100003 Sufinanciranje programa škola s područja Grada**

Sredstva za financiranje tekućeg projekta *Sufinanciranje programa škola s područja Grada* povećavaju se na iznos od 632.600,00 kn. Sredstva za financiranje ovog tekućeg projekta povećavaju se u ukupnom iznosu od 89.600,00 kn, i to za potrebe projekata Osnovne škole Novska u ukupnom iznosu od 58.000,00 kn (izrada projektne dokumentacije za energetsku obnovu područne škole Stari Grabovac i rehabilitacijskog centra u Novskoj te za snimanje filma „Božićni običaji zavičaja“) i Srednjoj školi Novska za projekt nabave vrata na ulazu na tribine u sportsku dvoranu u iznosu od 31.600,00 kn.

**2.3.3. Aktivnost 1013 A100002** **Materijalno-financijski rashodi u Pučkom otvorenom učilištu Novska**

Sredstva za aktivnost *Materijalno-financijski rashodi* u Pučkom otvorenom učilištu Novska povećavaju se na iznos od 929.897,00 kn. Sredstva za ovu aktivnost povećavaju se za iznos od 116.800,00 kn vlastitih prihoda Pučkog otvorenog učilišta Novska na poziciji rashoda za usluge te za nabavu postrojenja i opreme.

**2.4. Program 1014 PREDŠKOLSKI ODGOJ**

**2.4.1. Aktivnost 1014 A100001 Rashodi za zaposlene**

Sredstva za aktivnost rashoda za zaposlene povećavaju se na iznos od 3.233.707,00 kn. Sredstva za financiranje ove aktivnosti povećavaju se za iznos od 51.448,00 kn radi zapošljavanja jednog djelatnika u programu predškole (tzv. „mala škola“), i to 25.000,00 kn iz općih prihoda te 26.448,00 kn iz prihoda pomoći.

**2.4.2. Aktivnost 1014 A100002 Materijalno-financijski rashodi**

Sredstva za financiranje aktivnosti materijalno- financijskih rashoda povećavaju se na iznos od 1.901.745,00 kn. Sredstva za ovu aktivnost povećavaju se ukupno za iznos od 145.500,00 kn, i to za osiguranje dodatnih sredstava za adaptaciju zgrade nove lokacije vrtića u Pastoralnom centru Župe Blaženog Alojzije Stepinca, u skladu s izrađenim troškovnicima, te radi potrebe povećanja sredstava za zdravstvene usluge i za službena putovanja. Ujedno se umanjuju sredstva za stručno usavršavanje zaposlenika, rashodi za energiju, materijal i dijelovi za tekuće i investicijsko održavanje, intelektualne usluge, usluge tekućeg i investicijskog održavanja, te troškovi izvanrednog prijevoza djece.

**2.4.3. Kapitalni projekt 1014 K100001 Investicijsko održavanje zgrade vrtića**

Sredstva ovog kapitalnog projekta u iznosu od 160.000,00 kn osiguravaju se za radove sanacije krovišta matične zgrade vrtića koje je potrebno hitno izvesti radi prokišnjavanja krova.

**2.4.4. Tekući projekt 1014 T100001 Nabava opreme**

Sredstva za financiranje tekućeg projekta *Nabava opreme* umanjuju se na iznos od 365.500,00 kn. Sredstva za ovaj tekući projekt umanjuju se za iznos od 30.000,00 kn jer će novi planirani iznos biti dovoljan za nabavu opreme do kraja proračunske 2017. godine.

**2.5. Program 1015 POTICANJE DEMOGRAFSKOG RASTA**

**2.5.1. Aktivnost 1015 A100001 „Kolica za novljanskog klinca“**

Sredstva za financiranje aktivnosti *Kolica za novljanskog klinca* umanjuju se na 500.000,00 kn. Sredstva za financiranje ove aktivnosti umanjuju se za iznos od 100.000,00 kn jer se procjenjuje da će do kraja godine, s obzirom na broj novorođene djece do trenutka pripreme ovih izmjena i dopuna proračuna, novi planirani iznos biti dovoljan za isplatu naknada svim roditeljima novorođene djece.

**2.6. Program 1017 SOCIJALNA SKRB**

**2.6.1. Aktivnost 1017 A100001 Pomoć građanima i kućanstvu**

Sredstva za financiranje aktivnosti *Pomoć građanima i kućanstvu* umanjuju se na iznos od 1.055.000,00 kn. Sredstva za financiranje ove aktivnosti umanjuju se za ukupan iznos od 152.500,00 kn na razinu koja će prema pojedinom obliku pomoći biti dovoljna za isplate do kraja proračunske godine. Sredstva se umanjuju za dodatak na mirovinu, oslobođenje od plaćanja komunalne naknade, pomoć za troškove stanovanja te za pomoć za ogrjev, a povećavaju se za 20.000,00 kn za ostale pomoći jer, s obzirom na broj zaprimljenih zahtjeva za isplatama ostalih pomoći, postoji potreba osiguranja dodatnog iznosa za isplate do kraja godine.

**2.7. Program 1018 RAZVOJ SPORTA I REKREACIJE**

**2.7.1. Tekući projekt 1018 T100001 Održavanje sportskih objekata**

Sredstva za financiranje tekućeg projekta *Održavanje sportskih objekata* povećava se za iznos od 17.000,00 kn za održavanje sportske dvorane Srednje škole Novska, za tekuće i investicijsko održavanje te za režijske troškove do kraja godine.

**2.8. Program 1019 POTICANJE RAZVOJA TURIZMA**

**2.8.1. Tekući projekt 1019 T100002 Manifestacije**

Sredstva za financiranje tekućeg projekta *Manifestacije* povećavaju se na iznos od 589.300,00 kn. Sredstva se, u skladu s potrebama, dodatno osiguravaju za iznos od 76.000,00 kn, i to za manifestaciju „Ljeto u Novskoj i Dan hrvatskih branitelja“ u iznosu od 26.000,00 kn, za manifestaciju „Lukovo“ – Dan Grada Novske, iznos od 30.000,00 kn te za Božić i Novu godinu, iznos od 20.000,00 kn.

**2.8.2. Tekući projekt 1018 T100005 –Turističko-edukativne radionice**

Tekući projekt *Turističko-edukativne radionice* neće se provesti u ovoj godini radi čega se ukidaju planirana sredstva od 40.000,00 kn.

**3. Razdjel 003 UPRAVNI ODJEL ZA PRORAČUN I FINANCIJE**

**3.1. Program 1001 JAVNA UPRAVA I ADMINISTRACIJA**

Program *Javne uprave i administracije* Upravnog odjela za proračun i financije smanjen je s iznosa od 2.698.258,00 kn na 2.693.258,00 kn, odnosno za 5.000,00 kn ili za 0,19 %.

**3.1.1. Aktivnost 1001A100001 Rashodi za zaposlene**

Radi usklađenja planiranog iznosa s dosadašnjom realizacijom aktivnost rashoda za zaposlene smanjena je za 2.000,00 kn, pri čemu su rashodi plaće za redovan rad smanjeni za 3.000,00 kn uz istovremeno povećanje ostalih rashoda za zaposlene za 1.000,00 kn.

**3.1.2. Aktivnost 1001A100002 Materijalno-financijski rashodi**

Sukladno dosadašnjoj realizaciji, aktivnost materijalno-financijskih rashoda ovim Izmjenama i dopunama Proračuna iskazana je sa smanjenjem od 3.000,00 kn. Povećani su rashodi za naknadu za prijevoz s posla i na posao za 3.000,00 kn uz istovremeno smanjenje rashoda za nabavu sitnog inventara za 2.000,00 kn i ostalih nespomenutih rashoda poslovanja za 4.000,00 kn.

**4. Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

Trećim Izmjenama i dopunama Proračuna Grada Novske za 2017. godinu smanjuju se ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje i sada iznose 36.897.640,00,00 kn, za ukupno 11 različitih programa koji su obuhvaćeni Financijskim planom rashoda Upravnog odjela, a koje provodi 10 službenika. Sredstva kojima se planiraju financirati programi Upravnog odjela smanjuju se za iznos od 423.965,00 kn ili -1,14 %.

**Tablica1. Prikaz programa Upravnog odjela za gospodarstvo, poljoprivredu, komunalni sustav i prostorno uređenje – III Izmjene i dopune proračuna Grada Novske**

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2018.** | **Naziv programa** | **Proračun za 2017.** | **Izmjene i dopune proračuna za 2017.** | **Iznos povećanja ili smanjenja** |
| 1 | 1001 | Javna uprava i administracija | 1.727.505,00 | 1.934.915,00 | 207.410,00 |
| 2 | 1002 | Upravljanje imovinom | 1.986.062,00 | 2.530.478,00 | 544.416,00 |
| 3 | 1003 | Projektiranje i građenje objekata u vlasništvu Grada | 3.860.750,00 | 3.838.750,00 | -22.000,00 |
| 4 | 1004 | Održavanje objekata i uređaja komunalne infrastrukture | 3.609.000,00 | 3.499.000,00 | -110.000,00 |
| 5 | 1005 | Projektiranje i građenje objekata i uređaja komunalne infrastrukture | 12.630.950,00 | 11.564.047,00 | -1.066.903,00 |
| 6 | 1006 | Zaštita okoliša | 8.800.000,00 | 8.803.000,00 | 3.000,00 |
| 7 | 1007 | Zdravstvo | 281.700,00 | 266.700,00 | -15.000,00 |
| 8 | 1008 | Organiziranje i provođenje zaštite i spašavanja | 1.518.000,00 | 1.549.388,00 | 31.388,00 |
| 9 | 1009 | Prostorno uređenje i unapređenje stanovanja | 384.188,00 | 495.000,00 | 110.812,00 |
| 10 | 1010 | Gospodarstvo | 1.200.000,00 | 1.013.550,00 | -186.450,00 |
| 11 | 1019 | Poticanje razvoja turizma | 1.323.450.00 | 1.402.812,00 | 79.362,00 |
|  |  | Ukupno: | 37.321.605,00 | 36.897.640,00 | -423.965,00 |

**4.1. Program 1001 JAVNA UPRAVA I ADMINISTRACIJA**

**4.1.1. Aktivnost 1001 A100001 Rashodi za zaposlene**

Sredstva za financiranje ove aktivnosti smanjuju se za 7.000,00 kn, te sada iznose 1.236.665,00 kn.

Razlog ovog smanjenja je smanjenje stavke plaće za redovan radi isteka ugovora na određeno vrijeme jednoj djelatnici.

**4.1.2. Aktivnost 1001 A100002 Materijalno financijski rashodi**

Sredstva za financiranje ove aktivnosti povećavaju se za 114.410,00 kn, te sada iznose 538.250,00 kn.

Unutar aktivnosti povećavaju se sredstva za službena putovanja, održavanje servera, mreže i računala, odvjetničke usluge, a smanjuju za objave natječaja, održavanje sustava LIBUSOFT i članarinu u LAG-u.

**4.1.3. Aktivnost 1001 T100003 Nabava opreme**

Sredstva za financiranje ove aktivnosti povećavaju se za 100.000,00 kn, te sada iznose 160.000,00 kn.

Unutar aktivnosti povećavaju se sredstva za nabavu računala i računalne opreme, te uređaja, strojeva i opreme za druge namjene.

**4.2. Program 1002 UPRAVLJANJE IMOVINOM**

**4.2.1. Aktivnost 1002 A100001 Režijski troškovi objekata**

Sredstva za financiranje ove aktivnosti povećavaju se za 32.863,00 kn, te sada iznose 824.675,00 kn.

Unutar aktivnosti povećavaju se sredstva za komunalne usluge.

**4.2.2. Kapitalni projekt 1002 K100001 Otkup zemljišta**

Sredstva za financiranje ovog projekta smanjuju se za 63.868,00 kn, te sada iznose 11.132,00 kn, a smanjenje se odnosi na poziciju otkup zemljišta za kanalizaciju u Bročicama, te se ovim smanjenjem poravnava s realizacijom.

**4.2.3. Kapitalni projekt 1002 K100002 Nabava opreme**

Sredstva za financiranje ove aktivnosti povećavaju se 114.018,00 kn, te sada iznose 314.018,00 kn.

Unutar ovog programa uvode se nove stavke za nabavu skele koja će se postaviti oko hotela Knopp i nabavu jarbola i zastava koje su postavljene ispred gradske vijećnice i na spomen području Trokut. Nove stavke su i donacija opreme Novokomu, Centru za razvoj poduzetništva i rukometnom klubu.

**4.2.4. Tekući projekt 1002 T100003 Legalizacija objekata u vlasništvu grada**

Sredstva za financiranje ovog projekta smanjuju se za 20.000,00 kn, te sada iznose 0,00 kn, jer se ove godine neće imati troška po toj osnovi.

**4.2.5. Tekući projekt 1002 T100004 Energetsko certificiranje i energetska obnova zgrada**

Sredstva za financiranje ovog projekta povećavaju se za 35.000,00 kn, te sada iznose 175.000,00 kn.

Povećanje nastaje na pozicijama Energetski pregled i certificiranje objekata i Projekt energetske obnove zgrade Gradske uprave.

**4.2.6. Tekući projekt 1002 T100006 Održavanje stanova u vlasništvu grada**

Sredstva za financiranje ovog projekta povećavaju se za 20.000,00 kn, te sada iznose 70.000,00 kn.

Povećanje nastaje na pozicijama Troškovi zajedničke pričuve stanova u vlasništvu grada i Održavanje stanova u vlasništvu grada.

**4.2.7. Tekući projekt 1002 T100008 Održavanje domova i ostalih objekata u vlasništvu grada**

Sredstva za financiranje ovog projekta povećavaju se za 426.403,00 kn, te sada iznose 1.058.403,00 kn.

Povećanje nastaje na poziciji Opremanje doma u Jazavici. Uvode se nove pozicije Nabava slika (dom u Brestači), Poslovni prostori bez naknade-udruge i Poslovni prostori bez naknade-naša trgovačka društva. Smanjuje se pozicija održavanje domova.

**4.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**4.3.1. Kapitalni projekt 1003 K100005 Izrada projektne dokumentacije**

Sredstva za financiranje ovog projekta smanjuju se za 5.000,00 kn, te sada iznose 230.000,00 kn.

Smanjenje se odnosi na smanjenje troška izrade Etažnog elaborata za sportsku dvoranu.

**4.3.2. Kapitalni projekt 1003 K100006 Izgradnja dječjeg vrtića**

Sredstva za financiranje ovog projekta smanjuju se za 115.000,00 kn, te sada iznose 170.000,00 kn.

Smanjenje se odnosi na trošak izrade projekta za novi dječji vrtić koji se planira graditi u gradskoj četvrti Uklade.

**4.3.3. Kapitalni projekt 1003 K100012 Energetska obnova doma u Brestači**

Sredstva za financiranje ovog projekta povećavaju se za 98.000,00 kn, te sada iznose 546.000,00 kn.

Povećanje nastaje na poziciji Uređenje doma, a vezano je uz VTR na obnovi fasade i krova na domu.

**4.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

**4.4.1. Aktivnost 1004 A100001 Održavanje javnih površina**

Sredstva za financiranje ove aktivnosti povećavaju se za 300.000,00 kn, te sada iznose 1.500.000,00 kn.

Povećanje nastaje na poziciji Održavanje javnih površina. Po dosadašnjoj realizaciji ukazala se potreba za povećanjem ove stavke.

**4.4.2. Aktivnost 1004 A100002 Održavanje nerazvrstanih cesta**

Sredstva za financiranje ove aktivnosti smanjuju se za 300.000,00 kn, te sada iznose 700.000,00 kn.

Smanjenje nastaje na poziciji Održavanje nerazvrstanih cesta. Po dosadašnjoj realizaciji te procijenjenom trošku do kraja godine, ukazala se potreba za smanjenjem ove stavke.

**4.4.3. Aktivnost 1004 A100003 Održavanje javne rasvjete**

Sredstva za financiranje ove aktivnosti smanjuju se za 110.000,00 kn, te sada iznose 260.000,00 kn.

Smanjenje nastaje na poziciji Održavanje javne rasvjete. Po dosadašnjoj realizaciji te procijenjenom trošku do kraja godine, ukazala se potreba za smanjenjem ove stavke.

**4.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**4.5.1. Kapitalni projekt 1005 K100005 Izgradnja nogostupa**

Sredstva za financiranje ovog projekta smanjuju se za 939,00 kn, te sada iznose 190.061,00 kn.

Smanjenje nastaje na poziciji Izgradnja nogostupa a odnosi se na izgradnju nogostupa u Ulici kralja Tomislava u Novskoj na potezu od pruge do autoceste. Smanjenjem se poravnava plan s realizacijom.

**4.5.2. Kapitalni projekt 1005 K100006 Projektiranja komunalne infrastrukture**

Sredstva za financiranje ovog projekta smanjuju se za 94.500,00 kn, te sada iznose 500,00 kn.

Smanjenje nastaje na poziciji Izrada ostalih projektnih dokumentacija-prometnice. Budući da se ove godine više neće naručivati projektna dokumentacija za prometnice, smanjenjem se poravnava plan s realizacijom.

**4.5.3. Kapitalni projekt 1005 K100008 Proširenje vodovodne mreže**

Sredstva za financiranje ovog projekta smanjuju se za 46.214,00 kn, te sada iznose 38.786,00 kn.

Smanjenje nastaje na poziciji Proširenje vodovodne mreže. Ovim smanjenjem se poravnava plan s realizacijom.

**4.5.4. Kapitalni projekt 1005 K100009 Uređenje autobusnih stajališta**

Ovim projektom uvodi se nova pozicija pod nazivom Nabava autobusnih stajališta-kućice i za nju se osiguravaju sredstva u iznosu 100.000,00 kn. Iz ovih sredstava se planira kupiti šest kućica na autobusnim stajalištima (Novska-osnovna škola, Kozarice, Nova Subocka, Stara Subocka, Sigetac i Plesmo).

**4.5.5. Kapitalni projekt 1005 K100012 Održavanje groblja**

Sredstva za financiranje ovog projekta povećavaju se za 10.000,00 kn, te sada iznose 137.700,00 kn.

Povećanje nastaje na poziciji Uređenje groblja i odnosi se na radove oko izrade staza na grobljima.

**4.5.6. Kapitalni projekt 1005 K100015 Poduzetnička zona Novska**

Sredstva za financiranje ovog projekta smanjuju se za 59.000,00 kn, te sada iznose 2.079.000,00 kn.

Smanjenjem se u potpunosti ukida pozicija Iskop oborinskog kanala, jer nije realizirana a neće ni biti do kraja godine.

**4.5.7. Kapitalni projekt 1005 K100017 Rekonstrukcija Selske ulice u Novoj Subockoj**

Sredstva za financiranje ovog projekta smanjuju se za 150.000,00 kn, te sada iznose 300.000,00 kn.

Smanjenje nastaje jer je za predmetne radove proveden javni natječaj i ovim smanjenjem se vrši poravnanje s ugovorenim iznosom.

**4.5.8. Kapitalni projekt 1005 K100031 Rekonstrukcija nerazvrstane ceste u Rajiću**

Sredstva za financiranje ovog projekta ukidaju se u potpunosti jer ose ove godine neće izvoditi ova rekonstrukcija. Projekt se odnosi na Radničku ulicu u Rajiću. Ovu rekonstrukciju se planira proračunom za 2018. g.

**4.5.9. Kapitalni projekt 1005 K100035 Kanalizacija Brestača-Nova Subocka**

Sredstva za financiranje ovog projekta smanjuju se za 50.000,00 kn, te sada iznose 150.000,00 kn.

Ovim iznosom se sufinancira izgradnja preostalog dijela sustava. Prema planiranim radovima za ovu godinu rebalansirani iznos će biti dostatan.

**4.5.10. Kapitalni projekt 1005 K100037 Rekonstrukcija ceste u Kozaricama**

Ovo je novi projekt koji se uvodi u svrhu sufinanciranja izgradnje desnog krila županijske ceste u Kozaricama, Gledano od kružnog toka. Rekonstrukciju ove ceste sufinanciraju Županijska uprava za ceste i Grad Novska u omjeru 50% naprama 50%.

**4.6. Program 1006 ZAŠTITA OKOLIŠA**

**4.6.1.** **Aktivnost 1006 A100002 Selektiranje komunalnog otpada**

Sredstva za financiranje ove aktivnosti povećavaju se za 3.000,00 kn, te sada iznose 58.000,00 kn.

Smanjuje se pozicija Zeleni otoci i uvodi se nova pozicija Plan gospodarenja otpadom koja podrazumijeva trošak izrade plana.

**4.7. Program 1007 ZDRAVSTVO**

**4.7.1. Tekući projekt 1007 T100001 Sanitarna zaštita**

Sredstva za financiranje ovog projekta smanjuju se za 15.000,00 kn, te sada iznose 246.700,00 kn.

Ovim izmjenama se smanjuju sredstva za deratizaciju i povećavaju sredstva za higijeničarsku službu, a prema stvarnom utrošku sredstava za ove namjene.

**4.8. Program 1008 ORGANIZIRANJE I PROVOĐENJE ZAŠTITE I SPAŠAVANJA**

**4.8.1. Tekući projekt 1008 T100003 Plan i procjena zaštite od požara**

Ovim izmjenama uvodi se nova pozicija pod nazivom Plan zaštite od požara s planiranim iznosom od 31.388,00 kn. Iz ovih sredstava će se platiti izrada Plana zaštite.

**4.9. Program 1009 PROSTORNO UREĐENJE I UNAPREĐENJE STANOVANJA**

**4.9.1. Aktivnost 1009 A100001 Geodetsko katastarske usluge**

Sredstva za financiranje ovog projekta smanjuju se za 30.000,00 kn, te sada iznose 230.000,00 kn.

Ovim izmjenama se ukida pozicija Katastarska izmjera i reambulacija jer ove godine neće više biti troška po toj osnovi, a povećava se stavka Geodetsko katastarske usluge zbog povećane potrebe za tim uslugama a vezano uz rješavanje imovinsko pravnih odnosa u projektu Aglomeracija.

**4.9.2. Kapitalni projekt 1009 K100001 Prostorno planska dokumentacija**

Sredstva za financiranje ovog projekta povećavaju se za 140.812,00 kn, te sada iznose 190.000,00 kn.

Ovim sredstvima će se platiti Izmjene PPUG i Izmjene UPU, te izrada Izvješća o stanju u prostoru.

**4.10. Program 1010 GOSPODARSTVO**

**4.10.1. Tekući projekt 1010 T100001 Poljoprivreda i ruralni razvoj**

Sredstva za financiranje ovog projekta smanjuju se za 48.752,00 kn, te sada iznose 401.248,00 kn.

Ovim izmjenama se smanjuju sredstva za Subvencije u poljoprivredi, a prema stvarnom utrošku sredstava za ove namjene.

**4.10.2. Tekući projekt 1010 T100002 Razvoj malog gospodarstva**

Sredstva za financiranje ovog projekta povećavaju se za 12.302,00 kn, te sada iznose 562.302,00 kn.

Ovim izmjenama se uvodi nova stavka Osnivački ulog-Zadruga. Radi se o ulogu koji će Grad Novska platiti prilikom učlanjenja u Zajednicu proizvođaća SMŽ. Smanjuju se sredstva za Subvencije kamatne stope, a prema stvarnom utrošku sredstava za ove namjene. Uvodi se i nova stavka Poticaj-oslobođenje komunalne naknade i doprinosa za poslovne prostore.

**4.10.3. Tekući projekt 1010 T100003 Centar za razvoj poduzetništva Grada Novske**

Sredstva za financiranje ovog projekta smanjuju se za 150.000,00 kn, te sada iznose 50.000,00 kn.

Ovim izmjenama se smanjuju sredstva na stavci Sufinanciranje rada, a prema planiranom utrošku sredstava do kraja godine.

**4.11. Program 1019 POTICANJE RAZVOJA TURIZMA**

**4.11.1. Aktivnost 1019 A100001 Turistička zajednica grada**

Sredstva za financiranje ove aktivnosti povećavaju se za 44.800,00 kn, te sada iznose 345.500,00 kn.

Povećavaju se sredstva na poziciji Turistička zajednica Grada Novske. Iz ove pozcije pokrivaju se plaće djelatnica turističke zajednice.

**4.11.2. Tekući projekt 1019 T100004 Turistička infrastruktura**

Sredstva za financiranje ovog projekta povećavaju se za 34.562,00 kn, te sada iznose 1.057.312,00 kn.

Ovim izmjenama povećavaju se sredstva na stavci Jezero-plutajuća bina, te se tako vrši usklađenje sa stvarnim troškom nabave ove bine. U potpunosti se ukida stavka PEES HEP (Prethodna elektroenergetska suglasnost Hrvatska elektroprivreda) jer je nestala potreba za njom. Uvode se nova stavka Ukrasi za blagdane i stavka kućice za blagdane. Radi se o tri drvene adventske kućice koje se planira kupiti za potrebe održavanja manifestacija u gradu Novska.